**LĒMUMS**

Liepājā

|  |  |  |
| --- | --- | --- |
| 2022.gada 19.maijā | Nr.176/9  (prot. Nr.9, 7.§) |  |

Par ziedojumu Ukrainas sabiedrības

vispārējam atbalstam

Lai sniegtu atbalstu Ukrainas civiliedzīvotājiem saistībā ar Krievijas iebrukumu Ukrainā, pamatojoties uz Ukrainas civiliedzīvotāju atbalsta likuma 11.pantu, Publiskas personas finanšu līdzekļu un mantas izšķērdēšanas novēršanas likuma 10.panta pirmo daļu, likuma “Par pašvaldībām” 21.panta pirmās daļas 27.punktu un izskatot Liepājas valstspilsētas pašvaldības domes pastāvīgās Finanšu komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Ziedot sabiedriskā labuma organizācijai biedrībai “TABITAS SIRDS” (reģistrācijas Nr.40008257832) finanšu līdzekļus 5000 EUR apmērā Ukrainas civiliedzīvotāju atbalstam.

2. Piešķirt Liepājas pilsētas pašvaldības iestādei “Liepājas pilsētas pašvaldības administrācija” lēmuma 1.punktā minēto finansējumu no Liepājas valstspilsētas pašvaldības budžeta rezerves fonda līdzekļiem.

3. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldes Pašvaldības budžeta uzskaites daļai līdz 2022.gada 30.decembrim iesniegt Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldes Izdevumu daļā atskaiti par rezerves fonda līdzekļu izlietojumu.

4. Liepājas pilsētas pašvaldības iestādes “Liepājas pilsētas pašvaldības administrācija” Juridiskajai daļai sagatavot ziedojuma līgumu par šajā lēmumā minētā ziedojuma piešķiršanu.

5. Pilnvarot Liepājas valstspilsētas pašvaldības izpilddirektoru slēgt ziedojuma līgumu ar ziedojuma saņēmēju.

6. Liepājas valstspilsētas pašvaldības domes priekšsēdētāja vietniekam kontrolēt lēmumu izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Finanšu pārvaldei, Juridiskajai daļai, Izpilddirektora birojam, Domes priekšsēdētāja birojam | |